b'\n_START_ARTICLE_\nPusgra\xc5\xa1is\n_START_SECTION_\nRaida\n_START_PARAGRAPH_\nKrokuvoje pirm\xc4\x85 kart\xc4\x85 i\xc5\xa1leista I\xc5\xa1leista 1398\xc2\xa0m. vietoj nebekaldinamo Krokuvos gra\xc5\xa1io ir vietoj trumpai egzistavusio kvartiko, kaip stambesn\xc4\x97 ir patogesn\xc4\x97 moneta. Netrukus prad\xc4\x97ta kaldinti Lvove (1399\xe2\x80\x931414), o XV\xe2\x80\x93XVI a. tapo labiausiai paplitusia Lenkijos moneta. 1517\xe2\x80\x931528\xc2\xa0m. atskira pusgra\xc5\xa1i\xc5\xb3 r\xc5\xab\xc5\xa1is kaldinta ir Silezijoje (Svidnicoje)._NEWLINE_Lietuvoje pusgra\xc5\xa1iai prad\xc4\x97ti kaldinti Lietuvos did\xc5\xbeiojo kunigaik\xc5\xa1\xc4\x8dio Aleksandro pinigini\xc5\xb3 reform\xc5\xb3 laikais, ir kaldinti 1492\xe2\x80\x931566\xc2\xa0m. Pusgra\xc5\xa1iai, kartu su denarais palaipsniui i\xc5\xa1st\xc5\xabm\xc4\x97 Prahos gra\xc5\xa1ius. Pusgra\xc5\xa1iai XVI a. I pus\xc4\x97je tapo svarbiausia Lietuvos moneta. Tuo metu lietuvi\xc5\xa1kieji pusgra\xc5\xa1iai buvo vertingesni u\xc5\xbe lenki\xc5\xa1kuosius, ir tarp j\xc5\xb3 nustatytas kursas 4:5._NEWLINE_XVI a. viduryje Lenkijoje ir Lietuvoje atnaujinus gra\xc5\xa1io kalyb\xc4\x85, pusgra\xc5\xa1is buvo vis re\xc4\x8diau naudojamas. I\xc5\xa1 apyvartos jis i\xc5\xa1\xc4\x97jo XVII a. prad\xc5\xbeioje._NEWLINE_Pusgra\xc5\xa1is atgaivintas XVIII a. II pus\xc4\x97je, bet tada kaltas i\xc5\xa1 vario ir tapo varinio gra\xc5\xa1elio sudedam\xc4\x85ja dalimi.'